Document ID: 32009D0320

NEUVOSTON PÄÄTÖS,
tehty 30 päivänä maaliskuuta 2009,
eurooppalaisen ilmaliikenteen hallinnan nykyaikaistamishankkeeseen (SESAR-hanke) liittyvän ilmaliikenteen hallinnan yleissuunnitelman (ATM-yleissuunnitelma) vahvistamisesta
(2009/320/EY)
EUROOPAN UNIONIN NEUVOSTO, joka
ottaa huomioon yhteisyrityksen perustamisesta uuden sukupolven eurooppalaisen ilmaliikenteen hallintajärjestelmän (SESAR) kehittämiseksi 27 päivänä helmikuuta 2007 annetun neuvoston asetuksen (EY) N:o 219/2007 (1) 1 artiklan 2 kohdan,
ottaa huomioon komission ehdotuksen,
ottaa huomioon eurooppalaisen ilmaliikenteen hallinnan nykyaikaistamishankkeeseen (SESAR-hanke) liittyvän ilmaliikenteen hallinnan yleissuunnitelman (ATM-yleissuunnitelma) vahvistamisesta 30 päivänä maaliskuuta 2009 hyväksytyn neuvoston päätöslauselman,
sekä katsoo, että SESAR-hankkeen määrittelyvaiheen tuloksena valmistuneen eurooppalaisen ilmaliikenteen hallinnan yleissuunnitelman alkuperäinen versio, jonka laatimiseen asianomaisten yksityisten sidosryhmien edustajat ovat merkittävässä määrin osallistuneet, on pohja SESAR-yhteisyrityksen työohjelman laatimiselle ja SESAR-hankkeen kehittämisvaiheelle edellyttäen että riittävä määrä jäsenyyssopimuksia solmitaan,
ON PÄÄTTÄNYT SEURAAVAA:
Ainoa artikla
Vahvistetaan eurooppalaisen ilmaliikenteen hallinnan nykyaikaistamishankkeeseen (SESAR-hanke) liittyvä ilmaliikenteen hallinnan yleissuunnitelma (ATM-yleissuunnitelma).
Tehty Brysselissä 30 päivänä maaliskuuta 2009.

Labels: 7
8
11
15